
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 168
                                                           din 16 septembrie 2020
privind aprobarea încheierii Acordului de parteneriat între Municipiul Sighișoara și 

Asociația Visit Sighișoara

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 21.476/07.09.2020 și la Consiliul Local Sighișoara cu nr. 21.874/10.09.2020, de referatul de aprobare, înregistrat cu nr. 21.475/07.09.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa Asociației Visit Sighișoara, înregistrată la Municipiul Sighișoara cu nr. 20.311/25.08.2020, prin care, în principiu, se propune încheierea unui Acord de parteneriat între Municipiul Sighișoara și Asociația Visit Sighișoara, având ca obiectiv identificarea, elaborarea, dezvoltarea și promovarea diferitelor forme de turism și a serviciilor turistice, în municipiul Sighișoara;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordonanței nr. 26/2000 cu privire la asociaţii şi fundaţii, cu modificările și completările ulterioare;
 Având în vedere Raportul de specialitate al Compartimentului Centrul Național de Informare și Promovare Turistică Sighișoara, înregistrat cu nr. 21.869/10.09.2020, prin care se propune aprobarea încheierii Acordului de parteneriat între Municipiul Sighișoara și Asociația Visit Sighișoara;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ,,b”, „d” și „e”, alin. (7) lit. „d”, ,,e”, ,,r” și „s”, alin. (9) lit. „a” și ,,c” și alin. (14), art. 139 alin. (1) și alin. (3) lit. „f” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                          H O T Ă R Ă Ș T E:

Art. 1. Se aprobă încheierea unui Acord de parteneriat între Municipiul Sighișoara și Asociația Visit Sighișoara, având ca obiectiv identificarea, elaborarea, dezvoltarea și promovarea diferitelor forme de turism și a serviciilor turistice, în municipiul Sighișoara.
Art. 2. Se aprobă Acordul de parteneriat între Municipiul Sighișoara și Asociația Visit Sighișoara, potrivit anexei, care face parte integrantă din prezenta hotarâre.
Art. 3. Se mandatează Primarul Municipiului Sighișoara, domnul Ovidiu - Dumitru Mălăncrăvean, cu semnarea Acordului de parteneriat prevăzut la art. 1 din prezenta hotărâre.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Biroul Buget Contabilitate, Salarizare – Direcția Economică, Biroul Juridic, Direcția Relații Publice și Comunicare, Compartimentul Centrul Național de Informare și Promovare Turistică Sighișoara din cadrul Municipiului Sighișoara și Asociația Visit Sighișoara.
Art. 5. Prin grija d-nei Anca Bizo, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicare pe pagina de internet la adresa www.sighisoara.org
PREŞEDINTE DE ŞEDINŢĂ,

  

        Sîrbu Ioan - Iulian    

                                                Contrasemnează pentru legalitate
                                      SECRETARUL GENERAL al municipiului,
                              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Compartimentul Centrul Național de Informare și Promovare Turistică Sighișoara;
  1 ex. Biroul Buget, Contabilitate, Salarizare – Direcția Economică;
  1 ex. Direcția Relații Publice și Comunicare;
  1 ex. Biroul Juridic;
  1 ex. Asociația Visit Sighișoara.
12 ex.
B.A. 

